The Hunger Games (film)

The Hunger Games a zo ur film skiant-faltazi stadunanat sevenet gant Gary Ross, an hini kentañ eus tetralogiezh The Hunger Games. E 2012 eo deuet er-maez. Diazezet eo war ar romant The Hunger Games skrivet gant Suzanne Collins.

 Senario 
Katniss Everdeen, ur grennardez 16 vloaz anezhi, a zo o chom e SUA an dazont, deuet da vezañ Panem. Goude ur pennad bec'h ha distruj ez eus bet savet ur gouarnamant Capitol e anv. Gwask a zo lakaet war 12 distrig Panem gant ar gouarnamant-se. Goude emsav tud an 13vet distrig hag a zo bet distrujet penn-da-benn ez eus bet krouet c'hoarioù skinwel, Hunger Games o anv. E pep distrig e tibaber ur paotr hag ur plac'h hag a gemero perzh er c'hoari. Ar 24 c'hrennard dibabet a rank en em gannañ, hag er fin ne chom nemet unan anezho. Da-geñver ar 74vet Hunger Games ez eo Primrose (12 vloaz), ha hi c'hoar vihan Katniss, hag a zo dibabet en 12vet distrig. Katniss a gemer he flas evit ma chomfe bev he c'hoar vihan.

 Sonerezh 
Ur bladenn he zitl Songs from District 12 & Beyond a zo, hag ivez sonerezh savet gant T. Bone Burnett ha James Newton Howard hag a glever er film. An ton Rue's Lullaby a zo kanet gant Jennifer Lawrence.

 Safe & Sound (feat. The Civil Wars) – Taylor Swift
 Eyes Wide Open – Taylor Swift
 Abraham’s Daughter – Arcade Fire
 The Ruler & The Killer – Kid Cudi
 Run Daddy Run (feat. Pistol Annies) – Miranda Lambert
 Kingdom Come – The Civil Wars
 One Engine – The Decemberists
 Take The Heartland – Glen Hansard
 Lover Is Childlike – The Low Anthem
 Dark Days – Punch Brothers
 Tomorrow Will Be Kinder – The Secret Sisters
 Just a Game – Birdy
 Oh Come & Sing – Ella Mae Bowen
 Rules – Jayme Dee
 Reaping Day – Carolina Chocolate Drops
 Give Me Something I’ll Remember – Neko Case
 VideoSafe & Sound (Bonus Video) – Taylor Swift

 Filmañ 
 Meneget eo anv ar sevener Steven Soderbergh e-touez izili ar skipailh filmañ, evel rener an eil skipailh.

 Degemer 
Dre vras eo bet degemeret mat The Hunger Games gant ar vurutellerien. Er broioù saoznek eo bet dielfennet an traoù gant skipailh Rotten Tomatoes gant an disoc'h 86% a alioù mat, diwar 214 evezhiadenn hag ur geidenn a 7.3/10« The Hunger Games », Rotten Tomatoes. Gant al lec'hienn Metacritic ez eo 68/100 an disoc'h, diwar 43 evezhiadenn« The Hunger Games », Metacritic. Degemeret mat eo bet ivez er C'hwec'hkorn : gant Allociné e kaver an notenn 3.6/5 diwar 16 evezhiadennCritiques Presse pour le film Hunger Games – AlloCiné. 3.9/5 eo an notenn roet gant an arvesterienCritiques Spectateurs pour le film Hunger Games - AlloCiné.

 Box-office 
Berzh en deus graet ar film : $ 384 339 165 er bed a-bezh ($ 269 339 165 e SUA hag e Kanada)http://www.boxofficemojo.com/movies/?id=hungergames.htm, The Hunger Games, Box Office Mojo, sifroù ar 5 a viz Ebrel 2012.

E SUA e voe dastumet $ 152,5 milion a c'hounid goude dibenn-sizhun kentañ ar skignañ. Evel-se e teuas da vezañ an trede film a voe graet ar muiañ a c'hounid gantañ e SUABox-office US du 25 mars : Hunger Games, records en série - Première, 25 a viz Meurzh 2012. Dindan 10 devezh e oa bet dastumet $ 250 milion a c'hounidhttp://www.boxofficemojo.com/movies/?page=daily&id=hungergames.htmhttp://www.cinefeed.com/ "Hunger Games indétrônable", 2 a viz Ebrel 2012The Hunger Games movie review (2012) (May 1, 2021).

 Heuliad 
En holl ez eus pevar film anezhañ. Deuet eo er-maez The Hunger Games: Catching Fire, an eil film, e miz Du 2013. The Hunger Games: Mockingjay – Part 1 e 2014 ha The Hunger Games: Mockingjay – Part 2 e 2015 a echu an heuliad. Gant ur filmaozer all anvet Francis Lawrence eo sevenet an tri diwezhañ.

 Notennoù 

Rummad:Filmoù 2012
Rummad:Filmoù SUA
Rummad:Filmoù skiant-faltazi
Rummad:Filmoù troet e SUA